## Odluka o porezima Općine Staro Petrovo Selo

### NN 111/2001 (14.12.2001.), Odluka o porezima Općine Staro Petrovo Selo

# OPĆINA STARO PETROVO SELO

1844

Na teme­lju članka 68. Zakona o lokalnoj i područnoj (re­gionalnoj)
samoupravi (»Narodne novine« 33/01), članka 3. Zakona o financira­nju jedinica
lokalne samouprave i uprave (»Narodne novine« 117/93, 69/97, 33/00, 127/00 i
59/01), članka 27. Statuta Općine Staro Petrovo Selo, Općinsko vijeće na 7.
sjednici održanoj 3. prosinca 2001. godine, donijelo je

## ODLUKU

### O POREZIMA OPĆINE STARO PETROVO SELO

I. OPĆE ODREDBE

Članak 1.

Ovom Odlukom uvode se općinski porezi kao vlastiti izvor prihoda općine
Staro Petrovo Selo, utvrđuju se stope, visina te način obračuna i plaća­nja
općinskih poreza i prireza u skladu sa Zakonom o financira­nju jedinica lokalne
samouprave i uprave.

II. VRSTA POREZA

Članak 2.

Sukladno odredbama važećih zakonskih propisa u općini Staro Petrovo Selo
uvode se sljedeći općinski porezi:

1. prirezi porezu na dohodak

2. porez na potroš­nju

3. porez na kuće za odmor

4. porez na neobrađeno obradivo po­ljoprivredno zem­ljište

5. porez na neizgrađeno građevinsko zem­ljište

6. porez na tvrtku ili naziv

7. porez na korište­nje javnih površina.

III. PRIREZI POREZA NA DOHODAK

Članak 3.

Prirez porezu na dohodak plaća se na porez na dohodak od nesamostalnog
rada, porez na dohodak od samostalne djelatnosti, porez na dohodak od imovine i
imovinskih prava i porez na dohodak od kapitala.

Članak 4.

Vrste poreza na dohodak, obračun, način i rokovi plaća­nja poreza na
dohodak i oslobađa­nja plaća­nja poreza na dohodak propisani su Zakonom o
porezu na dohodak i primje­njuju se pri utvrđiva­nju prireza poreza na dohodak.

Članak 5.

Obveznik prireza poreza na dohodak je fizička osoba koja ostvaruje
dohodak u Republici Hrvatskoj, a obveznik je poreza na dohodak prema Zakonu o
porezu na dohodak.

Članak 6.

Prirez porezu na dohodak plaća se po stopi od 10%.

Članak 7.

Prirezi porezu na dohodak od nesamostalnog rada uplaćuju se u korist
Proračuna općine Staro Petrovo Selo.

Članak 8.

Prirezi porezu na dohodak utvrđuju se prema prebivalištu obveznika u
slučajevima kada se rješe­nje donosi.

IV. POREZ NA POTROŠNJU

Članak 9.

Porez na potroš­nju alkoholnih i bezalkoholnih pića i piva plaća se po
stopi 3%.

Članak 10.

Bezalkoholnim pićima u smislu članka 9. ove Odluke smatraju se prirodni
voćni sokovi (juice) kao i sva osvježavajuća gazirana bezalkoholna pića, te
mineralne i gazirane vode, osim kave i čaja.

Članak 11.

Osnovica poreza na potroš­nju iz članka 9. ove Odluke jest prodajna
cijena pića po kojoj se pića prodaju u ugostite­ljskim objektima bez poreza na
dodanu vrijednost.

Članak 12.

Porez na potrošnju alkoholnih i bezalkoholnih pića i piva obveznik
poreza obračunava i plaća do 15. u mjesecu za prethodni mjesec na način
propisan Zakonom o porezu na dodanu vrijednost.

V. POREZ NA KUĆE ZA ODMOR

Članak 13.

Obveznici poreza na kuće za odmor su fizičke i pravne  osobe koje su vlasnici kuća za odmor.

Kućom za odmor smatra se:
zgrada, dio zgrade ili stan koji se koriste povremeno ili sezonski za odmor,
izuzev gospodarskih zgrada koje služe za smještaj poljoprivrednih strojeva,
oruđa, alata i drugih stvari namijenjenih poljoprivrednoj proizvodnji.

Članak 14.

Porez na kuće za odmor plaća
se 5,00 kuna po četvornom metru korisne površine kuće, a obveznici poreza dužni
su Uprav­nom odjelu Općine Staro Petrovo Selo dostaviti podatke o kući za
odmor, a utvrđeni porez dužni su uplatiti u roku 15 dana od dana dostave
rješenja Poreske uprave o utvrđenom porezu na kuću za odmor.

VI. POREZ NA
NEOBRAĐENO OBRADIVO POLJOPRIVREDNO ZEMLJIŠTE

Članak 15.

Porez na neobrađeno obradivo poljoprivredno zemljište pla­ća se po
jednom hektaru neobrađenog obradivog poljo­privrednog zemljišta, godišnje, u
sljedećim iznosima:

1. na oranice            200,00 kuna

2. na povrtnjake       200,00 kuna

3. na voćnjake          200,00 kuna

4. na vinograde         200,00 kuna

5. na livade                50,00 kuna.

Članak 16.

Porez na neobrađeno
poljoprivredno zemljište iz članka 15. Odluke plaćat će obveznici kada Općina Staro
Petrovo Selo utvrdi površine, vlasnike i kriterije za oslobađanje od plaćanja
poreza na neobrađeno poljoprivredno zemljište.

VIII. POREZ NA NEIZGRAĐENO GRAĐEVINSKO ZEMLJIŠTE

Članak 18.

Porez na neizgrađeno građevinsko zemljište plaća se 2,00 kune po
četvornom metru neizgrađenog zemljišta.

Članak 19.

Obveznici poreza na neizgrađeno građevinsko zemljište porez će plaćati
kada Komisija općine Staro Petrovo Selo utvrdi površine i kriterije
građevinskog zemljišta.

IX. POREZ NA TVRTKU ILI NAZIV

Porez na tvrtku ili naziv plaćaju godišnje pravne i fizičke osobe koje
su obveznici poreza na dobit ili poreza na dohodak i registrirane su za
obavljanje djelatnosti.

a) pravne osobe

Poduzeća sa sjedištem u
općini Staro Petrovo Selo iz oblasti industrije, poljoprivrede, šumarstva,
zanatstva i prometa

do 10 zaposlenih                                            800,00
kuna

od 10 do 50
zaposlenih                               1.200,00
kuna

preko 50
zaposlenih                                    1.600,00
kuna

2. PODUZEĆA IZ OBLASTI TRGOVINE

Trgovine na veliko i malo                                550,00 kuna

robne kuće                                                     750,00
kuna

prodavaonice na području St.
Pet. Sela          550,00 kuna

prodavaonice izvan St. Pet.
Sela                     500,00 kuna

3. PODUZEĆA IZ OBLASTI UGOSTITELJSTVA I TURIZMA

– moteli i kampovi                                          950,00
kuna

– bife, kafić,
snek barovi, pizzerije, gostionice,
         prenočišta                                                      600,00
kn

4. SKLADIŠTA I PRODAVAONICE

prodavaonice na
veliko i malo neprehrambenih
      proizvoda                                                      800,00 kuna

5. ostali                                                          600,00
kuna

b) fizičke osobe

1. Samostalne ugostiteljske radnje na području
         općine Staro Petrovo Selo                          550,00 kuna

2. Samostalne
uslužne radnje                          400,00
kuna

3. Samostalne
trgovačke radnje                      550,00
kuna

4. Ostale
samostalne radnje                            400,00
kuna

5. Samostalne
uslužne radnje                         400,00
kuna.

Članak 21.

Porez na tvrtku plaća se
unaprijed za tekuću godinu u roku 15 dana od dostave rješenja.

Ako se tvrtka upiše u
registar i počne s radom tijekom godine, plaća srazmjerni dio poreza iz čl. 20.
Odluke.

Članak 22.

Obveznik poreza dužan je
svaku promjenu prijaviti općini Staro Petrovo Selo u roku od 15 dana.

Članak 23.

Porez na tvrtku ne plaćaju:

1. Državni organi, jedinice
lokalne samouprave i uprave, fondovi i pravne osobe iz područja društvene
djelatnosti.

2. Poduzeća za zapošljavanje
invalida domovinskog rata i ostalih invalida

3. Porez na tvrtku ne plaćaju
registrirane firme koje u toku godine nisu poslovale niti su ostvarile promet.
Čim ostvare promet pripadaju odredbama iz ove Odluke.

X. POREZ NA KORIŠTENJE JAVNIH POVRŠINA

Članak 24.

Porez na korištenje javnih
površina plaća se za postavljanje objekata privremenog karaktera na javnim
površinama općine Staro Petrovo Selo.

Obveznik poreza je svaka
pravna i fizička osoba koja koristi javnu površinu za postavljanje objekata,
naprava i drugih stvari privrednog karaktera.

Članak 25.

Porez na
korištenje javnih površina plaćaju godišnje pravne i fizičke osobe koji su
obveznici poreza iz članka 24. ove Odluke unaprijed za tekuću godinu u roku 15
dana od dostave rješenja kojim je porez za korištenje javne površine utvrđen
(korisnici za prodaju cvijeća, svijeća, voća, povrća, ugostiteljski i
pečenjarski, za prodaju suvenira, slastica, lutrije i novina) u iznosu od 500,0
kuna godišnje.

Članak 26.

Porez na korištenje javnih površina plaćaju dnevno pravne i fizičke
osobe koje su obveznici poreza na korištenje javne površine iz članka 24. ove
Odluke i to:

1. štand za prodaju cvijeća                             100,00 kuna

2. štand za prodaju voća i
povrća                   100,00 kuna

3. štand za prodaju čestitki                               50,00 kuna

4. štand za prodaju suvenira                             50,00 kuna

5. štand za prodaju knjiga                                 50,00 kuna

6. štand za prodaju lutrije                                 50,00 kuna

7. štand za prodaju razne
robe                          50,00 kuna

8. štand ua prodaju plodina
za pečenje             50,00 kuna

9. pokretni
objekti za zabavne radnje (cirkus,
           luna park)                                                    4,00
kn/m2

10. štandovi za
obavljanje ugostiteljskih i drugih
          objekata                                                       3,00
kn/m2

11. druge
privremene uporabe za korištenje javnih
           površina                                                      4,00
kn/m2

Poreze iz članka 26. ove Odluke obveznici plaćaju u roku kojeg odredi
nadležno Upravno tijelo Općine Staro Petrovo Selo prilikom izdavanja odobrenja
za korištenje javne površine.

Obveznik poreza dužan je platiti porez po izdavanju odobrenja.

XI. PRIJELAZNE I ZAKLJUČNE ODREDBE

Članak 27.

Na prekršaje koje protiv odredbi ove Odluke učine pravne i fizičke
osobe, primijenit će se kaznene odredbe propisane Zakonom o financiranju
jedinica lokalne i područne samouprave.

Članak 28.

Kada obveznik poreza i prireza poreza na dohodak dospjeli porez i prirez
porezu na dohodak ne plati u propisanom roku, porez i prirez na dohodak
prisilno se naplaćuju po odredbama općeg poreznog zakona.

Članak 29.

U žalbenom postupku pravne i fizičke osobe, obveznici poreza iz ove Odluke,
postaju po odredbama Općeg poreznog zakona.

Članak 30.

Danom stupanja na
snagu ove Odluke prestaje vrijediti Odluka o porezima općine Staro Petrovo Selo
(»Službeni glasnik 1/96«).

Članak 31.

Ova Odluka stupa na snagu osmog dana po objavi u »Narodnim novinama«, a
počet će se primjenjivati od 1. siječnja 2002. godine.

Klasa: 415-01/01-01/03
Urbroj: 2178-23-03-01-1
Staro Petrovo Selo, 3. prosinca 2001.

Predsjednik
Općinskog vijeća
**Alojz Pehel, dipl. ing.,** v. r.

Odluka, NN 111/2001-1844